|  |
| --- |
| **LIETUVOS RESPUBLIKOS UŽSIENIO REIKALŲ MINISTRAS** |
| **ĮSAKYMAS****DĖL LIETUVOS RESPUBLIKOS UŽSIENIO REIKALŲ MINISTRO 2008 M. SPALIO 3 D. ĮSAKYMO NR. V-169 „DĖL LIETUVOS RESPUBLIKOS UŽSIENIO REIKALŲ MINISTERIJOS SUPAPRASTINTŲ VIEŠŲJŲ PIRKIMŲ TAISYKLIŲ PATVIRTINIMO“ PAKEITIMO**2014 m. vasario 6 d. Nr. V-19 Vilnius |

P a k e i č i u Lietuvos Respublikos užsienio reikalų ministerijos supaprastintų viešųjų pirkimų taisykles, patvirtintas Lietuvos Respublikos užsienio reikalų ministro 2008 m. spalio 3 d. įsakymu Nr. V-169 „Dėl Lietuvos Respublikos užsienio reikalų ministerijos supaprastintų viešųjų pirkimų taisyklių patvirtinimo“:

1. Išdėstau 18.1.1 punktą taip:

„18.1.1. Pirkimų skyriui – tarnybinį pranešimą dėl techninės specifikacijos projekto paskelbimo, kurio priede pateikiamas supaprastinto pirkimo techninės specifikacijos projektas (reikalingų nupirkti prekių, paslaugų ar darbų techniniai, estetiniai, funkciniai, kokybės ir kiti reikalavimai, prekių kiekis, teiktinų su prekėmis susijusių paslaugų pobūdis, darbų ir paslaugų apimtis, prekių tiekimo, paslaugų teikimo, darbų atlikimo terminai (įskaitant numatomas pasirinkimo ir pratęsimo galimybes) (toliau – techninės specifikacijos projektas). Šis tarnybinis pranešimas neteikiamas atliekant mažos vertės pirkimus, išskyrus atvejus, kai atliekant tokius pirkimus yra skelbiamas techninės specifikacijos projektas;“.

1. Išdėstau 18.2 punktą taip:

### „18.2. jei supaprastintą pirkimą vykdys pirkimų organizatorius, pirkimo iniciatorius informuoja Padalinio vadovą ir pirkimų organizatorių apie poreikį įsigyti prekes, paslaugas ar darbus ir raštu pateikia tarnybinį pranešimą dėl techninės specifikacijos projekto paskelbimo, kurio priede pateikiamas supaprastinto pirkimo techninės specifikacijos projektas. Šis tarnybinis pranešimas neteikiamas mažos vertės pirkimo atveju, išskyrus atvejus, kai atliekant mažos vertės pirkimą bus skelbiamas techninės specifikacijos projektas;“.

1. Išdėstau 21.5 punktą taip:

„21.5. pagal pirkimo dokumentuose nustatytus pasiūlymo vertinimo kriterijus išrenka geriausią pasiūlymą ir nustato laimėtoją;“.

1. Išdėstau 25 punktą taip:

„25. Ministerija supaprastintus pirkimus per centrinę perkančiąją organizaciją (toliau – CPO) arba iš jos vykdo vadovaudamasi Viešųjų pirkimų įstatymo 15 straipsnio 5 dalyje nustatytais reikalavimais. Siūlymą pirkti per CPO arba iš jos Ministerijos kancleriui teikia pirkimo iniciatorius. Pirkimas inicijuojamas teikiant Ministerijos kancleriui tarnybinį pranešimą Taisyklių nustatyta tvarka. Informacija apie numatomą pirkimą pateikiama Pirkimų skyriui. Pirkimą per CPO arba iš jos atlieka pirkimų organizatorius, gavęs Ministerijos kanclerio rašytinę užduotį. Pirkimui pasibaigus, ne vėliau kaip per 14 dienų, su pirkimu susijusių dokumentų kopijas pirkimų organizatorius privalo perduoti Pirkimų skyriui.“

1. Išdėstau 27 punktą taip:

„27. Ministerija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Sprendimą dėl pirkimo nutraukimo gali priimti atitinkamai Komisija arba pirkimų organizatorius, suderinęs su pirkimą inicijavusio Padalinio vadovu.“

1. Išdėstau 29 punktą taip:

„29. Ministerija, sudariusi pirkimo sutartį ar preliminariąją sutartį dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra nustatyta tarptautinio pirkimo vertės riba, ne vėliau kaip per 48 dienas po pirkimo sutarties ar preliminariosios sutarties sudarymo pateikia skelbimą apie sudarytą pirkimo ar preliminariąją sutartį Viešųjų pirkimų tarnybai jos nustatyta tvarka. Skelbime turi būti nurodyta, ar Ministerija sutinka, kad šis skelbimas būtų paskelbtas. Teikiant šį skelbimą vadovaujamasi Viešųjų pirkimų įstatymo 22 straipsnio 6 ir 7 dalyse nustatytais reikalavimais.“

1. Išdėstau 35 punktą taip:

„35. Supaprastinto pirkimo dokumentuose pateikiama ši informacija (atliekant mažos vertės pirkimus ir Viešųjų pirkimų įstatymo 85 straipsnio 6 dalyje nurodytus supaprastintus pirkimus neprivalomi Taisyklių 35.1-35.8 punktų ir 35.10 punkto reikalavimai; atliekant pirkimą apklausos būdu, kai pateikti pasiūlymą kviečiamas tik vienas tiekėjas, neprivalomi Taisyklių 35.1-35.10 punktų reikalavimai, jeigu Komisija ar pirkimų organizatorius mano, kad tokia informacija nereikalinga):

35.1. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;

35.2. techninė specifikacija;

35.3. pasiūlymų vertinimo kriterijai ir sąlygos;

35.4. Ministerijossiūlomos pasirašyti pirkimo sutarties sąlygos pagal Viešųjų pirkimų įstatymo 18 straipsnio 6 dalies reikalavimus, taip pat pirkimo sutarties projektas, jeigu jis yra parengtas;

### 35.5. pasiūlymų galiojimo užtikrinimo, jei reikalaujama, ir pirkimo sutarties įvykdymo užtikrinimo reikalavimai;

35.6. pasiūlymų pateikimo terminas, vieta ir būdas, įskaitant informaciją, ar pasiūlymas pateikiamas elektroninėmis priemonėmis;

35.7. informacija apie atidėjimo termino taikymą, ginčų nagrinėjimo tvarką;

35.8. energijos vartojimo efektyvumo ir aplinkos apsaugos reikalavimai ir (ar) kriterijai Lietuvos Respublikos Vyriausybės ar jos įgaliotos institucijos nustatytais atvejais ir tvarka;

35.9. reikalavimas, kad tiekėjas savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti, ir gali būti reikalaujama, kad tiekėjas savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato perkančioji organizacija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo;

35.10. tais atvejais, kai pirkimo objektas skaidomas į dalis, kurių kiekvienai numatoma sudaryti atskirą pirkimo sutartį, pirkimo dokumentuose gali būti nurodyta, kelioms pirkimo objekto dalims (vienai, dviem ir daugiau) tas pats tiekėjas gali teikti pasiūlymus. Jeigu pirkimo dokumentuose nenurodyta, kelioms pirkimo objekto dalims tas pats tiekėjas gali teikti pasiūlymus, laikoma, kad tas pats tiekėjas gali teikti pasiūlymus visoms pirkimo dalims. Skaidant pirkimo objektą į dalis, turi būti užtikrinama konkurencija ir nediskriminuojami tiekėjai;

### 35.11.kita Viešųjų pirkimų įstatymo 24 straipsnyje nurodytainformacijaapie pirkimo sąlygas ir procedūras, jeigu Komisijos arba pirkimo organizatoriaus nuomone ji yra reikalinga.“

1. Išdėstau 51 punktą taip:

„51. Prekių, paslaugų ar darbų techninė specifikacija turi apimti energijos vartojimo efektyvumo ir aplinkos apsaugos reikalavimus ir (ar) kriterijus Lietuvos Respublikos Vyriausybės ar jos įgaliotos institucijos nustatytais atvejais ir tvarka, jeigu tokie reikalavimai gali būti nustatomi kaip techninės specifikacijos reikalavimai.“

1. Išdėstau 54 punktą taip:

„54. Ministerija iš anksto skelbia supaprastintų (išskyrus mažos vertės) pirkimų techninių specifikacijų projektus. Ministerija taip pat gali skelbti mažos vertės pirkimų techninių specifikacijų projektus. Techninių specifikacijų projektai skelbiami ir dėl šių projektų gautos pastabos ir pasiūlymai įvertinami Viešųjų pirkimų tarnybos nustatyta tvarka.“

1. Išdėstau 69.2 punktą taip:

„69.2. tikrina, ar pasiūlymas atitinka pirkimo dokumentuose nustatytus reikalavimus. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, Ministerija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš Ministerijos dienos;“.

1. Išdėstau 69.5 punktą taip:

„69.5. kai pateiktame pasiūlyme nurodoma neįprastai maža kaina (derybų atveju – galutinė kaina), privalo pareikalauti, kad raštu pagrįstų siūlomą kainą (derybų atveju – galutinę kainą). Siekdama įsitikinti, ar pateiktame pasiūlyme (derybų atveju – galutiniame pasiūlyme) nurodyta kaina yra neįprastai maža, Ministerija vadovaujasi Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 „Dėl pasiūlyme nurodytos prekių, paslaugų ar darbų neįprastai mažos kainos sąvokos apibrėžimo“ bei Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijomis, patvirtintomis Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122 „Dėl pasiūlyme nurodytos prekių, paslaugų ar darbų neįprastai mažos kainos pagrindimo rekomendacijų patvirtinimo“.

1. Išdėstau 71.5 punktą taip:

„71.5. buvo pasiūlyta neįprastai maža kaina ir tiekėjas Ministerijos prašymu raštu nepateikė raštiško kainos (derybų atveju – galutinės kainos) sudėtinių dalių pagrindimo arba kitaip nepagrindė neįprastai mažos kainos (derybų atveju – galutinės kainos);“.

1. Papildau Taisykles nauju 71.8 punktu:

„71.8. tiekėjas per Ministerijos nustatytą terminą, kaip nurodyta Taisyklių 69.2 punkte, nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento.“

1. Išdėstau 72 punktą taip:

### „72. Dėl Taisyklių 71 punkte nurodytų priežasčių neatmesti pasiūlymai vertinami remiantis vienu iš šių kriterijų (pasiūlymo vertinimo kriterijai negali nepagrįstai ir neobjektyviai riboti tiekėjų galimybių dalyvauti pirkime ar sudaryti išskirtinių sąlygų konkretiems tiekėjams, pažeidžiant Viešųjų pirkimų įstatymo 3 straipsnio 1 dalyje nustatytus reikalavimus):

72.1. ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu naudingiausią pasiūlymą, kuris išrenkamas pagal Ministerijos nustatytus, su pirkimo objektu susijusius kriterijus. Tokie kriterijai, be kainos, paprastai yrakokybės, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, veiksmingumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko kriterijai. Tais atvejais, kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą taip pat gali būti vertinama darbuotojų kvalifikacija ir patirtis;

72.2. mažiausios kainos;

72.3. perkant meno, kultūros paslaugas, pateikti pasiūlymai gali būti vertinami pagal perkančiosios organizacijos nustatytus, su pirkimo objektu susijusius kriterijus, kurie nebūtinai turi remtis mažiausia kaina ar ekonomiškai naudingiausio pasiūlymo vertinimo kriterijumi.“

15. Išdėstau 73 punktą taip:

### „73.Ministerija, pagal pirkimo dokumentuose nustatytus vertinimo kriterijus ir tvarką įvertinusi pateiktus dalyvių pasiūlymus, Viešųjų pirkimų įstatymo 32 straipsnio 8 dalyje nustatytu atveju patikrinusi tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams, nustato pasiūlymų eilę ekonominio naudingumo mažėjimo arba kainų didėjimo tvarka (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas),arba jei perkamos meno, kultūros paslaugos – geriausią pasiūlymą, išrinktą pagal perkančiosios organizacijos nustatytus, su pirkimo objektu susijusius kriterijus. Tais atvejais, kai vertinant ekonomiškai naudingiausio pasiūlymo vertinimo kriterijumi, kelių tiekėjų pasiūlymų ekonominis naudingumas yra vienodas, vertinant mažiausios kainos kriterijumi – kelių tiekėjų kaina yra vienoda, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai ar pasiūlymas elektroninėmis priemonėmis pateiktas anksčiausiai. Jei pirkimas atliekamas elektroninėmis priemonėmis, o dalį pasiūlymo galima pateikti voke (pvz., pasiūlymo galiojimo užtikrinantis dokumentas), tai pasiūlymo pateikimo laikas yra tuomet, kai gauta paskutinė jo dalis ir pirmesnis į pasiūlymų eilę įrašomas tas dalyvis, kuris pirmas pateikė visą pasiūlymą. Laimėjusiu pasiūlymu pripažįstamas pirmas pasiūlymų eilėje esantis pasiūlymas.“

1. Išdėstau 74 punktą taip:

„74. Atlikdama mažos vertės pirkimą Ministerija, pagal pirkimo dokumentuose nustatytus vertinimo kriterijus ir tvarką įvertinusi pateiktus dalyvių pasiūlymus, laimėjusiu pripažįsta ekonomiškai naudingiausią arba mažiausios kainos pasiūlymą, arba jei perkamos meno, kultūros paslaugos – geriausią pasiūlymą, išrinktą pagal perkančiosios organizacijos nustatytus, su pirkimo objektu susijusius kriterijus. Atliekant mažos vertės pirkimus, neprivaloma vadovautis Taisyklių 69.2 ir 69.5 punktų reikalavimais.“

1. Pripažįstu 80.5 punktą netekusiu galios.
2. Išdėstau 82.3 punktą taip:

„82.3. kainodaros taisyklės, nustatytos pagal Lietuvos Respublikos Vyriausybės arba jos įgaliotos institucijos patvirtintą metodiką;“.

1. Išdėstau 90.4.5 punktą taip:

„90.4.5. perkamos mokslo ir studijų institucijų veiklos išorinio vertinimo, mokslo, studijų programų, meninės veiklos, taip pat šių institucijų paraiškų, dokumentų, reikalingų leidimui vykdyti studijas ir su studijomis susijusią veiklą gauti, ekspertinio vertinimo paslaugos;“.

### 19. Išdėstau 119 punktą taip:

### „119. Ministerija apie bet kurį supaprastintą pradedamą pirkimą, taip pat nustatytą laimėtoją ir ketinamą sudaryti bei sudarytą sutartį nedelsdama informuoja Viešųjų pirkimų įstatymo 7 straipsnio 3 dalyje nustatyta tvarka. Tais atvejais, kai pirkimą atlieka pirkimų organizatorius, Pirkimų skyriui nedelsiant, bet ne vėliau kaip per 3 darbo dienas nuo atitinkamo sprendimo priėmimo dienos, turi būti pateikta Viešųjų pirkimų įstatymo 7 straipsnio 3 dalyje nustatyta informacija.“

1. Išdėstau 122 punktą taip:

„122. Ministerija, Komisija, jos nariai, sekretorius ar ekspertai ir kiti asmenys, nepažeisdami įstatymų reikalavimų, ypač dėl sudarytų pirkimo sutarčių skelbimo ir informacijos, susijusios su jos teikimu kandidatams ir dalyviams, kaip nurodyta Viešųjų pirkimų įstatymo 41 straipsnyje ir 86 straipsnio 4 dalyje, negali tretiesiems asmenims atskleisti Ministerijai pateiktos tiekėjo informacijos, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija. Dalyvių reikalavimu perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.“

Užsienio reikalų ministras Linas Linkevičius

Parengė

Rimantė Rudauskienė

2014-01-03